**Contract de servicii proiectare**

**nr. …. / …………,**

Având ca temei legal: Legea nr.98/2016 privind achiziţiile publice cu modificările şi completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare, s-a încheiat prezentul contract de prestări servicii (proiectare), între

* 1. Autoritatea contractantă**, Universitatea pentru Ştiinţele Vieții „Ion Ionescu de la Brad”,** cu sediul în Iaşi, Aleea M. Sadoveanu nr. 3, telefon 0232/407407, fax 0232/260650, cod fiscal 4541840, cont nr. RO55TREZ23F650601710101X deschis la Trezoreria Iaşi, reprezentată prin **Prof. univ. dr. Gerard JITĂREANU**, având funcţia de Rector şi de **Ec. Gabriela RADU - contabil şef**, în calitate de **achizitor** şi,

 1.2. **………………………………** cu sediul ……, ………………., cod poștal ……………., , cod fiscal ……………, nr. înregistrare Registrul Comerțului ……………., telefon ……………, cont IBAN ……………….. deschis la ……………….., reprezentată prin ………………….., în calitate de **prestator**, pe de altă parte

***2. Obiectul contractului***

2.1 - Prestatorul se obligă să ***presteze servicii de proiectare și asistență tehnică pe perioada execuției*** pentru obiectivul de investiții ”Execuție împrejmuire ferma Adamachi” în conformitate cu Caietul de Sarcini, oferta prestatorului şi obligatiile asumate prin prezentul contract.

2.2 - Achizitorul se obligă să plătească preţul convenit în prezentul contract pentru serviciile prestate.

**3. *Preţul contractului***

3.1 Preţul convenit pentru îndeplinirea contractului, plătibil prestatorului de către achizitor, este de **..............** din care **.............** reprezintă TVA 19 %.

**4. *Durata contractului***

4.1 – Prezentul contract începe la data semnării acestuia de către ambele părţi și produce efecte până la data de …………….

4.2 – Termenul maxim de întocmire a documentațiilor: …………...

**5. *Modalităţi de plată***

5.1 - Plata se va face în baza facturii fiscale însoțită de un proces verbal de recepţie prestări servicii, semnat de catre achizitor.

5.2 - Achizitorul se obligă să efectueze plata prin virament, cu ordin de plată, după recepţionarea serviciului, în termen de 30 de zile de la semnarea procesului verbal de recepție fără obiecțiuni, pe baza facturii fiscale.

5.3 - Plata se va face, de către achizitor, în contul prestatorului deschis la Trezoreria Iași.

**6. *Documentele contractului***

6.1 - Documentele contractului sunt:

a) caietul de sarcini.

b) oferta prestatorului(propunere tehnică și propunere financiară);

d) alte anexe la contract;

 e) Achizitia din SEAP nr. ...................

**7. *Obligaţiile principale ale prestatorului***

7.1. Prestatorul se obligă să presteze serviciile de elaborare a documentației tehnice si asistență tehnică pe perioada execuției, conform Caiet de Sarcini la standardele şi performanţele cerute de legislaţia de specialitate în vigoare.

7.2. Prestatorul se obligă să presteze serviciile ce fac obiectul prezentului contract în perioada convenită, în conformitate cu oferta prezentată și cu cerintele din Caietul de Sarcini.

7.3. Prestatorul se obligă să asigure asistență tehnică personalului Achizitorului implicat în derularea prezentului contract. Va organiza și desfășura întâlniri între aceștia și factorii interesați în vederea elaborării documentelor necesare;

7.4. Prestatorul este singurul raspunzător pentru pagubele cauzate unor terți de neexecutarea sau executarea improprie a serviciilor ce fac obiectul prezentului contract.

7.5. Prestatorul se obligă să supravegheze prestarea serviciilor, să asigure resursele umane, materialele, uneltele de lucru şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în prezentul contract sau se poate deduce în mod rezonabil din contract.

7.6. Prestatorul este pe deplin responsabil pentru prestarea serviciilor în conformitate cu termenele aferente fiecarei activitati declarate. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

7.7. Prestatorul va considera toate documentele si informatiile care ii sunt puse la dispozitie referitoare la prezentul contract drept private si confidentiale dupa caz, nu va publica sau divulga niciun element al prezentului contract fara acordul scris, prealabil, al achizitorului. Daca exista divergente cu privire la necesitatea publicarii sau divulgarii in scopul executarii prezentului contract, decizia finala va apartine achizitorului.

7.8. Prestatorul se va abtine de la orice declaratie publica privind derularea contractului fara aprobarea prealabila a achizitorului si de la a se angaja in orice alta activitate care intra in conflict cu obligatiile sale fata de achizitor conform prezentului contract.

**8. *Obligaţiile principale ale achizitorului:***

8.1. Achizitorul se obligă să recepţioneze serviciile prestate in termenul stabilit.

8.2**.** Achizitorul se obligă să plătească contravaloarea serviciilor in conditiile prevazute la art. 5.

8.3. Achizitorul se obliga la dispozitia prestatorului orice facilitati si/sau informatii pe care acesta le-a cerut in oferta si pe care le considera necesare pentru indeplinirea contractului.

8.4. Achizitorul va pune la dispozitia Prestatorului cu promptitudine orice informatii si/sau documente pe care le detine si care pot fi relevante pentru realizarea contractului. Aceste documente vor fi returnate Achizitorului la sfarsitul perioadei de executie a contractului.

**9. *Sancţiuni pentru neindeplinirea culpabilă a obligaţiilor***

9.1. În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract, atunci achizitorul are dreptul de a deduce din preţul contractului, ca **penalităţi,** o sumă echivalentă cu 0,04%/ zi de întârziere la prestare.

9.2. În cazul în care achizitorul nu îşi onorează obligaţiile în termen de 28 de zile de la expirarea perioadei convenite, atunci acestuia îi revine obligaţia de a plăti, ca **penalităţi,** o sumă echivalentă cu 0,04 % / zi de întârziere din plata neefectuată.

9.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

9.4. Achizitorul îşi rezervă dreptul de a denunța unilateral contractul de servicii, în cel mult 10 de zile de la apariția unor circumstanțe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară înteresului public.

9.5. Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***10. Garanția de bună execuție a contractului***

10.1 - Executantul se obligă să constituie garanția de buna execuție a contractului in cuantum de **5 %** din valoarea fără TVA a contractului. Garanţia de bună execuţie se constituie în termen de 5 zile lucrătoare de la data semnării contractului de achiziţie publică. Garanţia de bună execuţie se constituie prin virament bancar sau printr-un instrument de garantare emis de o instituție de credit din România sau din alt stat.

 Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

10.2 - Achizitorul se obligă să emită ordinul de începere a contractului numai după ce executantul a făcut dovada constituirii garanției de bună execuție**.**

10.3 - Achizitorul are dreptul de a emite pretenții asupra garanției de bună execuție, în limita prejudiciului creat, dacă executantul nu iși execută, execută cu intârziere sau execută necorespunzator obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru executantului, precizând totodată obligațiile care nu au fost respectate.

10.4 – Achizitorul se obligă să restituie garanția de bună execuție *în conformitate cu prevederile HG 395/2016 actualizată.*

***11. Alte resposabilităţi ale prestatorului***

11.1(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

 (2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

11.2 - Prestatorul este pe deplin responsabil pentru prestarea serviciilor, pentru calificarea personalului folosit pentru elaborarea acesteia pe toată durata contractului.

 Totodată, este răspunzător atât de siguranţa tuturor operaţiunilor, de respectarea tehnologiilor de execuţie stabilite pentru fiecare categorie de lucrări, de metodele de măsurare şi de urmărire în timp a comportarii construcţiei, cât şi de măsurile de întreţinere şi exploatare stabilite pentru aceasta, prin instrucţiunile specifice - aferente proiectului întocmit.

***12. Alte responsabilităţi ale achizitorului***

12.1- Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea financiară şi tehnică pe care le consideră necesare îndeplinirii contractului.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile legislaţiei de specialitate, cu propunerea tehnică prezentată.

13.2 - Verificările vor fi efectuate în conformitate cu prevederile prezentului contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***14. Ajustarea preţului contractului***

14.1 - Pentru serviciile prestate, plăţile datorate de achizitor prestatorului sunt tarifele declarate în oferta prestatorului, anexă la contract.

14.2 - Preţul contractului nu se actualizează.

***15. Amendamente***

15.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***16. Subcontractanţi***

16.1 - Prestatorul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

16.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie in anexe la contract.

16.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4 - Prestatorul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

***17. Cesiunea***

17.1 – Intr-un contract de achiziţie publică este permisă cesiunea creanţelor născute din acel contract, obligaţiile născute rămânând în sarcina părţilor contractante, aşa cum au fost stipulate şi asumate iniţial. Cesiunea totala sau partiala este permisa numai cu acordul scris al achizitorului.

***18. Forţa majoră***

18.1 - Forţa majoră este constatată de o autoritate competentă.

18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

***19. Soluţionarea litigiilor***

19.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

19.2 - Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti competente.

***20. Limba care guvernează contractul***

20.1 - Limba care guvernează contractul este limba română.

***21. Comunicări***

21.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

21.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***22. Legea aplicabilă contractului***

22.1 - Contractul va fi interpretat conform legilor din România.

Părţile au înţeles să încheie azi *………………….* prezentul contract în două exemplare, câte unul pentru fiecare parte.

 Achizitor, Prestator,

 UNIVERSITATEA PENTRU ȘTIINȚELE VIEȚII ………………………………

„ION IONESCU DE LA BRAD” DIN IAŞI

  **RECTOR, Administrator**

Prof. univ. dr. Gerard JITĂREANU ..................... ...............

Director General Administrativ, Prof. univ. dr. Paul Corneliu BOIȘTEANU

Contabil şef,

Ec. Gabriela RADU

Şef Serviciu Achiziţii Publice,

Dr. ing. Cătălina BUTA

Șef Serviciu Dezvoltare Instituțională,

Ing. Marcel HRIȚAC

Control Financiar Preventiv,

Ec. Daniela BURLACU

Societatea civilă profesională,

Av. N. MOŞNEGUŢU – Av. O. CHIRIŢA

Av. Ioana ATASIEI

Întocmit,

…………..